Nøstet (Bergen)

Nøstet er et strøk i Bergen i området Nordnes i bydelen Bergenhus. Strøket begynner ved Dragefjellets fot (Sydnes' grense) langs Gamle Nøstegaten til Jekteviken, så langs sjøen til Nordre Nøstekaien, videre opp [Vestre Holbergsallmenningen (Schadenberghagen,«Schadenberghagen», Bergen byleksikon]</ref> der det gamle gartneriet dannet grensen til Verftet) til Klosteret, Klostergaten sørover til Halvkannebakken, ned Kjellersmauet og Baneveien, deretter opp til utgangspunktet. Strøket grenser således i sør til Engen og i øst til Strandsiden.

Maleren I.C. Dahl vokste opp på Nøstet.Eivind Pettersen: «Nå får Bergen eget bordellmuseum», NRK 15. mars 2015 Strøket er preget av selvgrodd trehusbebyggelse, og det er bevart et grunnbrev datert 28. mars 1651 på eiendom i Knøsesmuget, der borgermestere og råd i Bergen leide «til Anne Mikkelsdatter, enke etter Mogens Johanssen», en av byens tomter, beliggende i «Johan Kneesis Smug (Knøsesmuget)» som hun hadde skjøte på, datert 10. desember 1650.<ref>[https://marcus.uib.no/instance/spatialthing/geo-1201000-knosesmuget «Grunnbrev, Knøsemuget», marcus.uib.no Knøsesmuget er også kjent fordi Kjell Aukrust-skikkelsen «Olram Slåpen» har adresse der. Flåklypa Tidende 2009, blogspot.com</ref><ref>[https://www.aalesundfilatelistklubb.no/uploads/1/0/3/4/103418556/filateli_nytt_nr_1_-_2025.pdf Ingolf Eriksen: «Knøsesmauet», Filateli-nytt nr 1/2025 (s. 16)] 

I 1855 skal det ha eksistert et buekorps med navnet «Nøstets Kårdekorps», jfr en datert fane som ble funnet i 1949. Det meste av buekorps-materiale ellers gikk tapt 29. oktober 1944, da et britisk Lancaster-fly droppet bombelasten sin over Nøstet.«Bombeangrepet 29. oktober 1944», bergen.kommune.no]</ref> Nøstets bataljon var stiftet 7. mai 1870 og feiret 90 års jubileum i mai 1960; men bataljonens siste aktivitet var i november samme år.<ref>[https://issuu.com/sydnaesbataljon/docs/blad_10-1/s/12181744 «I samlet tropp», 2010, issuu.com

På Nøstet ligger det næringsbygg langs sjøen og pittoreske gater med trehus, trange smau og bygårder. Stranges stiftelse, Sydnes sjøbad og innkjørselen til parkeringshuset Klostergarasjen er kjente steder. Teatergarasjen og TV2 lå tidligere i strøket. 
alt=|miniatyr|venstre|Strøk og boligområder i Bergen kommune.
Dansekompaniet Carte Blanche har adresse Nøstegaten 119. Hurtigruteterminalen ligger like over grensen mot Sydnes i vest. Strøket utgjør i hovedtrekk den sørvestlige del av Nordneshalvøyen og deler av strandlinjen mot Sydnes. Hovedgatene i området er Nøstegaten, Skottegaten, Vestre Muralmenning og Vestre Holbergsalmenning.

Tidligere var det fergeanløp for Laksevaagsfergen og Askøyfergen. Det går fortsatt ferge mellom Askøy og Nøstet, men bare for fotgjengere.

Strøket omfattes av grunnkretsene Nøstet, Knøsesmauet, Kalmaren og Jonsvollen. Disse hadde til sammen 1 667 innbyggere 1. januar 2014 og et areal på 0,10 km². Den del av grunnkretsen Jonsvollen som ligger sør for Baneveien og Kjellersmauet tilhører strøket Engen, mens den del av Kalmaren som ligger sør for Kjellersmauet, tilhører strøket Sentrum.

 Referanser 

 Se også 
 Nøstegaten
 Gledeshuset Vestindien

Eksterne lenker
 Bergen byleksikon på nett, om Nøstet
 Strøksnavn
 Sydnes og Nøstet Velforening 

Kategori:Strøk i Bergen
Kategori:Bergen havn
Kategori:Bergenhus
Kategori:Artikler i sjøfart-prosjektet